

**Bwrdd Partneriaeth Rhanbarthol Gogledd Cymru**

**DISGRIFIAD CYFRANOGIAD AR GYFER AELODAU BWRDD –DEFNYDDWYR GWASANAETH**

**PENODIAD:** Aelodau Bwrdd Defnyddiwr Gwasanaeth, Bwrdd Partneriaeth Rhanbarthol Gogledd Cymru

**YN ATEBOL I’R:** Bwrdd Partneriaeth Rhanbarthol Gogledd Cymru

**YN GWEITHIO GYDAG:** Aelodau’r Bwrdd Partneriaeth Rhanbarthol, Rhwydweithiau Trydydd Sector lleol, grwpiau unigol a gofalwyr, partneriaid statudol.

**AD-DALU** Ar hyn o bryd sail wirfoddol gydag ad-daliad llawn o’r treuliau rhesymol

**TYMOR PENODI** Dwy flynedd

**YMRWYMIAD AMSER** Oddeutu 1 diwrnod y mis

***Rôl Bwrdd Partneriaeth Rhanbarthol Lleol Gogledd Cymru***

Mae Bwrdd Partneriaeth Rhanbarthol Gogledd Cymru yn darparu arweinyddiaeth i wneud penderfyniadau, canllawiau, dylanwadu a chefnogi i sicrhau darpariaeth lwyddiannus y Gwasanaethau Iechyd a Gofal i Bobl yng Ngogledd Cymru.

**Rôl yr Aelod Bwrdd Partneriaeth Unigolion/Defnyddwyr Gwasanaeth**

Mae Aelodaeth Bwrdd Partneriaeth Rhanbarthol Gogledd Cymru ar gyfer defnyddiwr gwasanaeth yn darparu llais ar gyfer pobl o bob oed sydd mewn cysylltiad â gwasanaethau iechyd a gofal cymdeithasol. Bydd y defnyddiwr gwasanaeth sy’n cael ei ddewis i gynrychioli pobl yn cael eu recriwtio a’u penodi drwy lenwi ffurflen datgan diddordeb. Ar ôl y dyddiad cau, ar yr amod bod y manylion am yr unigolyn wedi’i lenwi'n briodol ac yn diwallu’r gofynion cyffredinol ar gyfer yr aelodaeth, bydd pobl yn cael gwahoddiad i fynychu cyfarfod rhithiol dethol cyfoedion i drafod y rôl a’r gofynion. Bydd y cynrychiolydd yma hefyd yn cael ei hannog i fynychu fforymau ymgysylltu eraill hefyd.

Mae angen i’r broses ddethol ar gyfer defnyddwyr gwasanaeth sy’n cymryd rhan ym Mwrdd Partneriaeth Rhanbarthol Gogledd Cymru sicrhau fod y person sy’n cael ei

ddewis yn cynrychioli’r amrywiaeth o’r rhai sydd â phrofiad neu wedi bod mewn cysylltiad â gwasanaethau iechyd a / neu ofal cymdeithasol yng Ngogledd Cymru.

Bydd pobl yn derbyn y gefnogaeth briodol i fod yn aelodau gweithredol llawn o’r Bartneriaeth. Bydd papurau’n cael eu dosbarthu gyda digon o amser i ddeall a dehongli’r wybodaeth. Bydd dogfennau’n glir a hygyrch, gan osgoi’r defnydd o acronymau neu jargon. Bydd gwybodaeth yn cael ei dosbarthu i bobl mewn ffyrdd a fformatau sydd orau ar eu cyfer.

**Sgiliau Personol**

Bydd y meini prawf hyn yn cael eu hasesu yn ystod y broses ymgeisio a’r broses ddethol cyfoedion

|  |  |  |
| --- | --- | --- |
| **MEINI PRAWF** | **H= Hanfodol****D=Dymunol** | **Datganiad Diddordeb****/ Proses Recriwtio** |
| Defnyddiwr Gwasanaeth sy'n defnyddio gwasanaethau iechyd a gofal cymdeithasol a ddarperir gan Ogledd Cymru ar hyn o bryd | **H** | Datganiad Diddordeb |
| Parodrwydd i sefydlu cysylltiadau cryf gyda grwpiau /fforymau lleol sy’n gysylltiedig â’r gwasanaethau iechyd a'r gwasanaethau cymdeithasol | **H** | Datganiad Diddordeb /Proses Ddethol Cyfoedion |
| Gallu diwallu ymrwymiad amser rheolaidd i gyfranogi at y Bwrdd Partneriaeth Rhanbarthol | **H** | Datganiad Diddordeb |
| Gallu a sgiliau i hyrwyddo safbwyntiau defnyddwyr gwasanaeth i adlewyrchu eu safbwyntiau. Dealltwriaeth o "Gynrychiolaeth” | **H** | Datganiad Diddordeb /Proses Ddethol Cyfoedion |
| Y gallu i weithio ar ben eich hun a/ neu fel rhan o dîm mewn partneriaeth | **H** | Datganiad Diddordeb |
| Bod yn ymwybodol o ddeddfwriaeth, polisïau ac arferion iechyd a gofal cymdeithasol cenedlaethol a lleol | **H** | Datganiad Diddordeb /Proses Ddethol Cyfoedion |
| Sgiliau cyfathrebu da ar bob lefel a thrwy amrywiaeth o gyfryngau | **H** | Datganiad Diddordeb /Proses Ddethol Cyfoedion |
| Gallu bod yn bendant pan fo’r angen | **H** | Proses Ddethol Cyfoedion |
| Gallu herio, mewn dull adeiladol | **H** | Proses Ddethol Cyfoedion |
| Yn hyblyg ac yn gallu addasu | **H** | Datganiad Diddordeb/ Proses Ddethol Cyfoedion |
| Sgiliau TG neu barodrwydd i ddysgu | **D** | Datganiad Diddordeb |
| Gallu siarad Cymraeg | **D** | Datganiad Diddordeb /Proses Ddethol Cyfoedion |